Kuinka annan käyttöoikeuksia yrityksen KemiDigi-käyttäjille?
Pääkäyttäjä voi KemiDigissä jakaa oikeuksia muille käyttäjille. Kun käyttäjälle on myönnetty valtuus ja hän on kirjautunut ensimmäisen kerran KemiDigiin, hänen nimensä löytyy yrityksen KemiDigi käyttäjistä, mutta hänellä ei ole mitään oikeuksia toimintoihin. Pääkäyttäjä käy lisäämässä käyttäjälle tarvittavat oikeudet. Ulkomaalaisen käyttäjän järjestelmään lisäämisen yhteydessä pääkäyttäjä voi lisätä hänelle samalla myös oikeudet. Yrityksen tietoihin päästään ylälaidasta yrityksen nimeä painamalla. Yrityksen tiedoissa on ’Käyttäjät’-välilehti, jonka ylälaidassa on painike ’Muokkaa käyttöoikeuksia’. Tietyt toiminnot ovat ns. yrityskohtaisia ja niihin annetaan oikeudet ylärivin oikeuksissa. Huomaa, että osa oikeuksista annetaan toimipiste kohtaisesti, kuten oikeus kemikaaliluetteloon ja yrityksen kemikaali-ilmoituksiin sekä biosideihin ja kasvinsuojeluaineisiin liittyviin määrätietoihin. Tällöin käyttäjän alle on valittava se toimipiste, jonka kemikaaliluetteloa käyttäjä saa muokata. Määrätietojen osalta yritys voi valita haluaako ilmoittaa määrät päätoimipaikan alta yhdellä lomakkeella vai koontana, kerättynä useammalta eri toimipaikalta. Normaalitilanteessa määrätiedot ilmoitetaan päätoimipaikalta, ja tällöin määrätieto-oikeuden omaavalle henkilölle on lisättävä päätoimipaikan tiedot toimipiste kohtaan, ja valittava ’Määrätiedot’ oikeus. Seuraavan kirjautumisen yhteydessä käyttäjällä on annetut oikeudet käytettävissään. Katso ohje KemiDigin käyttöönotto yrityksissä. Katso ohje Kemikaali-ilmoituksia koskevien määrätietojen ilmoittaminen.
fi
Kuinka kirjaudun sisään KemiDigiin yrityksen tietoihin?
KemiDigiin voi kirjautua suoraan osoitteessa <link> kaupparekisteriin merkitty yrityksen toimitusjohtaja, toimitusjohtajan sijainen, yrityksen nimenkirjoittaja tai yksityinen elinkeinonharjoittaja, jolla on suomalainen henkilötunnus. Kirjautuminen tehdään ’Siirry Suomi.fi-tunnistautumiseen’-kohdasta, ja järjestelmään tunnistaudutaan käyttäen varmennekorttia, mobiilivarmennetta tai pankkitunnuksia.

Jos kirjautujalla ei ole mitään näistä rooleista, yrityksen tulee ensin valtuuttaa käyttäjä asioimaan yrityksen puolesta KemiDigissä. Valtuuttaminen tehdään myöntämällä käyttäjälle Kemikaalitietojen hallinta -asiaan liittyvä Asiointivaltuus Suomi.fi-palvelussa. Virkailijavaltuuttamispalvelussa voidaan valtuuttaa asioimaan suomalaisen yrityksen puolesta henkilö, jolla ei ole kaupparekisteriin merkittynä toimitusjohtajaa, edustamiseen oikeutettuja suomalaisia henkilöitä tai hallituksen jäseniä.

Tarkempi ohjeistus valtuuttamiseen on Suomi.fi-palvelun ohjeissa. Valtuutuksen saamisen jälkeen sisään kirjaudutaan ’Siirry Suomi.fi-tunnistautumiseen’-kohdasta, käyttäen tunnistautumiseen varmennekorttia, mobiilivarmennetta tai pankkitunnuksia.

Valtuutuksiin liittyvissä ongelmissa voi olla yhteydessä Suomi.fi Kansalaisneuvontaan soittamalla numeroon 0295 000.

Katso ohje KemiDigin käyttöönotto yrityksissä (pdf).
fi
Kuinka lisään suomalaisen käyttäjän yrityksen KemiDigin käyttäjiin?
Yrityksen tulee antaa valtuutus asiointiin yrityksen puolesta KemiDigissä sellaisille käyttäjille, joilla ei ole mahdollisuutta kirjautua suoraan järjestelmään. Valtuuttaminen tehdään myöntämällä käyttäjälle Kemikaalitietojen hallinta -asiaan liittyvä asiointivaltuutus Suomi.fi-palvelussa. Tarkempi ohjeistus valtuuttamiseen on Suomi.fi-palvelun ohjeissa. Kun käyttäjälle on myönnetty valtuus, ja hän on kirjautunut ensimmäisen kerran KemiDigiin, hänen nimensä löytyy yrityksen KemiDigi käyttäjistä, mutta hänellä ei ole mitään oikeuksia toimintoihin. Pääkäyttäjän tulee käydä lisäämässä käyttäjälle oikeuksia tarvittaviin toimintoihin KemiDigissä. Seuraavan kirjautumisen yhteydessä käyttäjällä on annetut oikeudet käytettävissään. Yritys voi antaa valtuudet haluamilleen käyttäjille, kuten esimerkiksi konsultille tai konsulttiyritykselle. Katso ohje KemiDigin käyttöönotto yrityksissä (pdf).
fi
Kuinka lisään ulkomaisen käyttäjän yrityksen KemiDigin käyttäjiin?
Ulkomaiselle käyttäjälle ei voi antaa valtuutta Suomi.fi palvelun kautta, vaan heidän sisäänkirjautuminen tapahtuu käyttäjätunnuksella ja salasanalla, jotka luodaan suoraan KemiDigistä. Oikeutta lisätä ulkomaalainen käyttäjä KemiDigin käyttäjiin tulee pyytää osoitteesta kemidigi(at)tukes.fi. Vapaamuotoiseen pyyntöön tulee esittää syy käyttäjätunnus/salasana toiminnon käyttöön. (oikeutta ei myönnetä jos Suomi.fi tunnistautuminen on mahdollista). Kun toiminto on kytketty päälle KemiDigin ylläpidossa, ilmestyy yrityksen pääkäyttäjälle yrityksen käyttäjiin painike ’uusi käyttäjä’. Painamalla tätä painiketta voidaan lisätä uuden käyttäjän nimi, puhelinnumero ja sähköpostiosoite. Käyttäjän lisäämisen jälkeen hänen nimensä ilmestyy ’Käyttäjät’-välilehdelle ja hänelle voidaan lisätä oikeuksia tarvittaviin toimintoihin KemiDigissä painamalla ’Muokkaa käyttöoikeuksia’.  Kyseinen käyttäjä saa annettuun sähköpostiosoitteeseen käyttäjätunnuksen ja annettuun puhelinnumeroon tekstiviestinä salasanan. Kirjautumisen yhteydessä käyttäjällä on annetut oikeudet käytettävissään. Huomaa, että tällä toiminnolla voi lisätä vain ulkomaalaisia käyttäjiä, Suomen kansalaiset tulee lisätä aina Suomi.fi palvelua käyttäen. Yritys voi antaa käyttöoikeudet omiin tietoihinsa haluamilleen käyttäjille, kuten esimerkiksi ulkomaalaiselle konsultille tai toisen yrityksen työntekijälle. Katso ohje KemiDigin käyttöönotto yrityksissä (pdf).
fi
Kuinka poistan suomalaisen käyttäjän yrityksen KemiDigin käyttäjistä?
Yrityksen on itse poistettava käyttäjät, jotka eivät ole enää yrityksen palveluksessa. Valtuuden saaneelta käyttäjältä on käytävä poistamassa valtuus Suomi.fi-palvelussa, jolloin käyttäjä ei pääse enää kirjautumaan KemiDigiin.  Suoraan KemiDigistä ei valtuuden saanutta käyttäjää voida poistaa, mutta häneltä voi poistaa oikeudet KemiDigin toimintoihin. Tällöin tulee kuitenkin huomata, että vaikka käyttäjällä ei ole oikeutta muokata kemikaali-ilmoituksia, hän näkee kaikki yrityksen kemikaali-ilmoitukset myös ilman muokkausoikeutta, jos häneltä ei ole poistettu valtuutta kirjautua. Katso ohje KemiDigin käyttöönotto yrityksissä (pdf).
fi
Kuinka poistan ulkomaisen käyttäjän yrityksen KemiDigin käyttäjistä?
Yrityksen on itse poistettava käyttäjät, jotka eivät ole enää yrityksen palveluksessa. Pääkäyttäjä voi poistaa ulkomaalaisen käyttäjän järjestelmässä painamalla käyttäjän nimeä, jolloin avautuu käyttäjätiedot välilehti. Kyseisen sivun ylälaidassa on painike ’poista käyttäjä’. Katso ohje KemiDigin käyttöönotto yrityksissä (pdf).
fi
Kuka on pääkäyttäjä ja kuinka pääkäyttäjä määritellään järjestelmään ?
Pääkäyttäjällä on kaikki oikeudet KemiDigin toimintoihin.  Pääkäyttäjä voi KemiDigissä jakaa oikeuksia muille käyttäjille. Pääkäyttäjä voi antaa myös pääkäyttäjä oikeudet muille käyttäjille. Pääkäyttäjiä voi olla yrityksellä useampia. Henkilöstä, joka kirjautuu ensimmäisenä yrityksen edustajana KemiDigiin, tulee automaattisesti yrityksen KemiDigi pääkäyttäjä ja hän saa samalla myös kaikki oikeudet KemiDigin toimintoihin. Seuraaville käyttäjille ei tule mitään oikeuksia KemiDigin toimintoihin ensimmäisessä kirjautumisessa. Pääkäyttäjän on käytävä lisäämässä tarvittavat oikeudet muille käyttäjille.
fi